United Democratic Party (Belize)

De United Democratic Party (UDP) is en polietsche Partei in Belize. Von 2008 bet 2020 hett se mit Dean Barrow den Premierminister von Belize stellt.

 Programm 

De Partei is kunservativ un steiht licht rechts von de Midd.

 Historie 

Von 1954 bet 1969 harr de People’s United Party (PUP) all fiev Wahlen wunnen, de dat in düsse Tied in de brietsche Kolonie Brietsch-Honduras geven harr. De Oppositschoon weer op verscheden Partein opdeelt. Dorüm hebbt sik an’n 27. September 1973 de dree Oppositschoonspartein National Independence Party (NIP), Liberal Party un People’s Development Movement (PDM) tohoopdaan, üm de Kräft gegen de PUP to verenigen. De United Black Association for Development (UBAD) is unafhängig bleven, aver liekers sünd 1973 en Reeg UBAD-Maten to de UDP överlopen un de UBAD hett sik denn 1974 oplööst.

Bi de Parlamentswahl in Belize 1974 is de Partei dat eerste Maal antreden (op en gemeensame List mit de Corozal United Front, de aver keen Seet wunnen hett un na de Wahl ingahn is) un kunn söss von 18 Seten winnen.

Bi de Wahl 1984 kunn de Partei dat eerste Maal de Mehrheit in dat Parlament winnen un mit Manuel Esquivel den Premierminister stellen. Esquivel hett de Mehrheit bi de Wahl 1989 wedder verloren, kunn se aver Wahl 1993 för en twete Amtstied trüggwinnen. Bi de Wahl 1993 hett de UDP en Bündnis mit de National Alliance for Belizean Rights (NABR) billt.

Bi de Wahl 1998 hett sik Said Musa von de PUP gegen Esquivel dörsett. De Nedderlaag weer so düüdlich (de UDP harr blots noch 3 von 29 Seten in’t Repräsentantenhuus), dat Esquivel ok dat Amt as Parteibaas an Dean Barrow verloren hett. Eerst bi de Wahl 2008 hett denn Dean Barrow wedder de UDP an de Macht bröcht. Barrow is in de Parlamentswahlen 2012 un 2015 wedderwählt worrn. Bi de Wahl in’n November 2020 kann he nich wedder antreden, denn he hett siene maximale Amtstied von dree Wahlperioden reckt.

Dat Parteibladd The Guardian gifft dat siet 1998. 

 Parteibaas 

 1974–1979: Dean Lindo
 1979–1982: Theodore Aranda
 1982–1983: Curl Thompson
 1983–1998: Manuel Esquivel
 1998–9. Oktober 2020: Dean Barrow
 9. Oktober 2020–: Patrick Faber

 Wahlen 

 Repräsentantenhuus 
 Wahl Parteibaas Stimmen % Seten +/– Regeren1974Dean Lindo 9.069 38,93% +6 1979 21.045 47,4% -1 1984Manuel Esquivel 25.756 54,1% +16 1989 28.900 49,0% -8 1993 34.306 48,7%
Bündnis mit NABR +3 1998 33.237 39,41% -12 2003Dean Barrow 45.376 45,57% +4 2008 66.203 56,61% +17 2012 64.976 50,37% -8 2015 71.452 50,52% +2 2020 Patrick Faber 57.374 38,34% -14 

 Flagg 

De Parteiflagg hett dree Striepen, baven rood, denn witt un blau. Op’n witten Striepen sünd söss swarte Punkte. De Punkte staht för de söss Mandaten, de de Partei 1974 in ehre eerste Wahl wunnen hett.Dean Russell Lindo, S.C., first UDP leader, dead at 86, Amandala an’n 19. September 2018

 Footnoten 

 Weblenken 

 Websteed von de Partei (engelsch)

Kategorie:Partei
Kategorie:Belize